ভারতের ক্রিকেট কোচ গৌতম গম্ভীরকে জঙ্গি হুমকি?

ওয়েবডেস্ক: পহেলগাঁওয়ে (Pahalgam) জঙ্গি হামলায় পর্যটকদের (Tourists) মৃত্যুতে শোকস্তব্ধ দেশ। পাকিস্তানের প্রতি বদলা নিতে ক্ষোভে ফুঁসছে। জম্মু কাশ্মীরে উধমপুরে সেনা জঙ্গীর লড়াই চলছে। তারই মধ্যে ভারতীয় ক্রিকেট (Cricket) দলের অধিনায়ক গৌতম গম্ভীরকে (Gautam Gambhir) খুনের হুমকির ঘটনা সামনে এলে। আইসিস ইমেলে এই হুমকি পাঠিয়েছে বলে মনে করা হচ্ছে। সেখানে লেখা ছিল, আই কিল ইউ। গৌতম গম্ভীর পুলিসে অভিযোগ দায়ের করেছেন।

রাজেন্দ্রনগর থানায় অভিযোগ দায়ের হয়েছে। সাইবার সেল ওই ঘটনায় তদন্ত করছে। এই বিষয়ে এক বিবৃতিতে দিল্লি পুলিস জানিয়েছে, গৌতম গম্ভীর একটি হুমকি ইমেল পেয়েছেন। সেই বিষয়ে তদন্ত করা হচ্ছে। তিনি দিল্লি পুলিসের নিরাপত্তা পান। নিরাপত্তা ব্যবস্থা খতিয়ে দেখা হচ্ছে।

আরও পড়ুন: পহেলগাঁও কাণ্ডে ভারতের কড়া জবাবের পর হুঙ্কার পাক মন্ত্রীদের!

এর আগে ২০২১ সালে গম্ভীর আইসিস কাশ্মীর থেকে একটি হুমকি মেল পান। পহেলগাঁওয়ে হামলার ঘটনায় গম্ভীর সোশ্যাল মিডিয়ায় লিখেছিলেন, মৃতদের পরিবারের জন্য প্রার্থনা করছি। যাঁরা এর জন্য দায়ী মূল্য চোকাতে হবে। ভারত আঘাত করবে। গত জুলাই মাসে রাহুল দ্রাবিড়ের কাছ থেকে ভারতের প্রধান কোচের দায়িত্ব নিয়েছেন গম্ভীর। গম্ভীরের প্রশিক্ষণে ভারত চ্যাম্পিয়নস ট্রফি জিতেছে।